ConseggioLigure/zenamt huggingface dataset:
Italiano: Il tuo coraggio la nostra forza!

Ligure: O teu agrecco a nòstra fòrsa!
Italiano: Per sempre nei nostri cuori.

Ligure: Pe delongo inti nòstri cheu.
Italiano: La maglia blucerchiata è la mia pelle.

Ligure: A maggia bleuçerciâ a l'é a mæ pelle.
Italiano: Bomber, campione, leggenda!

Ligure: Cannonê, campion, lezzendia!
Italiano: Unico folle amore.

Ligure: Unico matto amô.
Italiano: Stampa genovese falsa e bibina.

Ligure: Stampa zeneise fäsa e bibiña.
Italiano: Doriani si nasce.

Ligure: Do Döia se ghe nasce.
Italiano: In questo futuro incerto, il nostro amore sarà eterno!

Ligure: Inte st'avvegnî inçerto o nòstro amô o saià eterno!
Italiano: Tu chiamale se vuoi emozioni!

Ligure: Ti ciammile se ti veu emoçioin!
Italiano: Io del rossoblu sono innamorato

Ligure: Mi do rossobleu son innamoou
Italiano: Forza Corsari!

Ligure: Dagghe Corsæ!
Italiano: Conquistiamola insieme!

Ligure: Conquistemmola insemme!
Italiano: Diamo ciò che spetta a questi magici colori!

Ligure: Demmo quello ch'o spetta à sti magichi coî!
Italiano: I doriani e i genoani, le doriane e le genoane.

Ligure: Quelli do Döia e quelli do Zena, quelle do Döia e quelle do Zena.
Italiano: Il tifo era assordante.

Ligure: O tifo o l'insordiva.
Italiano: E tu per chi tifi?

Ligure: E ti con chi ti tëgni?
Italiano: Lei per chi tifa?

Ligure: Lê con chi a tëgne?
Italiano: Voi tifate per il Genoa?

Ligure: Viatri tegnî co-o Zena?
Italiano: Loro tifano Sampdoria?

Ligure: Liatri tëgnan co-a Sandöia?
Italiano: Mio zio tifava per il Genoa.

Ligure: Mæ barba o tegniva co-o Zena.
Italiano: Che bel tifo, ma tu per chi tifi?

Ligure: Che bello tifo, ma ti con chi ti tëgni?
Italiano: Io tifo per il Napoli.

Ligure: Mi tëgno pe-o Napoli.
Italiano: Ma io tifo per la Roma!

Ligure: Ma mi tëgno pe-a Romma!
Italiano: Ho una casa in montagna, lo sapevi?

Ligure: Ò unna cà in montagna, ti ô saveivi?
Italiano: Quante caramelle hai mangiato stavolta?

Ligure: Quante ciappellette t'æ mangiou stavòtta?
Italiano: Mio zio ha dei baffi appuntiti.

Ligure: Mæ barba o l'à di mostasci appissui.
Italiano: La maestra ha freddo d'inverno.

Ligure: A meistra a l'à freido d'inverno.
Italiano: Da queste parti abbiamo sempre voglia di litigare

Ligure: Chì coscì emmo delongo coæ de rattellâ
Italiano: Voi due mangiate sempre, avete sempre fame?

Ligure: Viatri doî mangiæ sempre, ei delongo famme?
Italiano: Guarda come corrono, quelli; hanno veramente premura!

Ligure: Mia comme cammiñan, quelli là; ghe n'an da sprescia!
Italiano: Avevo proprio bisogno di incontrarti oggi, dico la verità!!

Ligure: Aiva franco beseugno de veddite ancheu, diggo a veitæ!!
Italiano: Ma avevi proprio voglia di venire fin qui a piedi?

Ligure: Ma ti ghe n'aveivi testa de vegnî fin à chì à pê?
Italiano: Mio zio si era comprato questo orologio, ma ora non gli piace più e me l'ha regalato

Ligure: Mæ barba o s'aiva accattou sto releuio, ma oua o no ghe gusta ciù e o me l'à regallou
Italiano: Mia zia doveva andare dalla pettinatrice, ma oggi non ne aveva voglia e non c'è andata

Ligure: Mæ lalla a l'aiva da anâ da-a pëtenæa ma ancheu a no n'aiva coæ e a no gh'é anæta
Italiano: Avevamo voglia di mangiare un panino imbottito e ce lo siamo comprato

Ligure: Aveivimo coæ de mangiâse un panetto farçio e se l'emmo accattou
Italiano: Avevate proprio bisogno di fermarvi qui sotto a fare tutto questo baccano?

Ligure: Aveivi pròpio de beseugno de fermâve chì sotta à fâ tutto sto bordello?
Italiano: Amavano gli animali: in casa avevano tre gatti e anche tre anatre in giardino

Ligure: Voeivan ben a-e bestie: in cà gh'aveivan trei gatti e ascì træ anie into giardin
Italiano: Fin da giovane ebbi la passione di studiare la lingua genovese

Ligure: Scin da zoeno ò avuo a pascion de studiâ a lengua zeneise
Italiano: Oggi lavorasti finché non avesti una fame da lupi, ma poi dovesti smettere

Ligure: In giornâ t'æ travaggiou scin à tanto che no t'æ avuo brasca, ma dapeu t'æ dovuo ciantâla lì
Italiano: Nei tempi antichi ebbe gloria e abbondanza di denaro, ma oggi è fottuto

Ligure: A-i tempi d'accai o l'à avuo glöia e fondea de dinæ, ma a-a giornâ d'ancheu o ghe l'à into stoppin
Italiano: Una volta era una bella donna, ed ebbe molti spasimanti, ma adesso fa pena.

Ligure: Unna vòtta a l'ea unna bella dònna, e a l'à avuo un muggio de innamoæ, ma oua a fa mäpró.
Italiano: Ebbimo la buona idea di partire di buon mattino, così da evitare la calura

Ligure: Emmo avuo a boña idea de partî a-a mattin fito, tanto da schiffî a cädua
Italiano: Aveste fame e sete e soffriste il prurito, ma non potevate né bere, né mangiare, né grattarvi

Ligure: Ei avuo famme e sæ e ei patio a smangiaxon, ma no poeivi ni mangiâ, ni beive e ni grattâve
Italiano: Quegli sciocchi ebbero molte buone occasioni nella loro vita, ma le sprecarono

Ligure: Quelli tanardi an avuo ben ben de occaxoin inta seu vitta, ma l'an straggiæ
Italiano: Dovrò lavorare moltissimo, se vorrò ottenere qualcosa dalla vita.

Ligure: Aviò da travaggiâ pe coscì, se vorriò ottegnî quarcösa da-a vitta.
Italiano: Quando sarai arrivato a Genova, dovrai riposarti.

Ligure: Quande ti saiæ arrivou à Zena, t'aviæ da pösâte.
Italiano: L'uomo che avrà più faccia tosta, avrà vinto.

Ligure: L'òmmo ch'o l'avià o moro ciù bon, o l'avià guägno.
Italiano: Potete dire ciò che volete, ma una donna che va in giro a mostrare le chiappe, avrà sempre la nomea di donna leggera.

Ligure: Poei dî cöse voei, ma unna dònna ch'a va in gio à fâ vedde e scciappe, a l'avià de longo a sveuga de scorlussoa.
Italiano: Dovremo faticare, se vogliamo arrivare in cima a questa salita.

Ligure: Aviemo da giaminâ, se voemmo arrivâ in çimma à sta montâ chì.
Italiano: Avrete anche ragione, ma vi ho scontrato senza volere.

Ligure: Aviei fiña raxon, ma v'ò piccou drento in desdaxo.
Italiano: Quel gruppetto di poco di buono, non avranno mai buoni voti

Ligure: Quella brancâ de legere, no gh'avian mai di belli voti
Italiano: Chi ve l'ha detto, che io abbia voglia di seguirvi?

Ligure: Chi ve l'à dito, che mi agge coæ de vegnîve apreuvo?
Italiano: Posso capire che tu abbia fretta, ma almeno un cenno con la mano me lo puoi fare

Ligure: Veuggio fâ che t'aggi sprescia, ma a-o manco un segno co-a man ti me ô peu fâ
Italiano: Quel tipo è un traffichino, sembra che abbia da fare tutto lui.

Ligure: Quello lemo lì o l'é un precaccin, pâ ch'o l'agge da fâ tutto lê.
Italiano: La ragazza mi sembra che abbia delle buone qualità e delle buone intenzioni.

Ligure: A figgia me pâ ch'a l'agge de boñe qualitæ e de boñe intençioin.
Italiano: Qui, in quest'ufficio, sembra sempre che facciamo una fatica improba

Ligure: Chì coscì, inte sto scagno, pâ de longo ch'aggimo da vortâ o sô co-e stanghe
Italiano: Io sono dell'opinione che abbiate ragione, ma il capo non la pensa così

Ligure: Mi son de l'opinion ch'aggiæ raxon, ma o cappo o no â pensa de coscì
Italiano: In questo quartiere mi pare che abbiano delle facce patibolari

Ligure: Inte sto quartê chì, me pâ ch'aggian di mori asbironæ
Italiano: Se io avessi molto denaro, mi sembrerebbe di poter fare cose grandiose.

Ligure: Se mi avesse un muggio de palanche, me parrieiva de poei fâ de gimichie.
Italiano: Qualora tu avessi un po' di fame, potresti anche mangiare.

Ligure: Se ti t'avesci un pittin de bäziña, ti porriësci anche mangiâ.
Italiano: Credevo che il nonno avesse già pranzato, invece si è appena alzato.

Ligure: Me creddeiva che o messiavo o l'avesse de za disnou, incangio o l'é tòsto che stæto sciù.
Italiano: Non appena la nonna si è alzata, chi avrebbe mai creduto che avesse voglia di fare i lavori di casa?

Ligure: Tòsto che a madonnâ a l'é stæta sciù, chi l'avieiva maiciù credduo ch'a l'avesse coæ de fâ i mestê?
Italiano: Non avrei mai pensato che avessimo tanto culo da trovare aperto un negozio a quest'ora.

Ligure: No me l'avieiva maiciù pensou che avescimo mai tanto cû da attrovâ averta unna butega à st'oa.
Italiano: Non scherzo affatto; se aveste un po' di fortuna potreste giocare ai dadi e vincere.

Ligure: No treppo afæto; se gh'avesci un pittin de fortuña, porriësci dâve a-i dæ e guägnâ.
Italiano: Si sono messi a correre, neppure se avessero da partecipare alle Olimpiadi.

Ligure: An piggiou unna corsa, manco s'avessan da parteçipâ a-e Olimpiade.
Italiano: Io avrei già un po' d'appetito; che ne diresti di fare uno spuntino?

Ligure: Mi avieiva za un pittin de famme; cöse ti ne diësci de fâ un mëndin?
Italiano: Mi è venuta voglia di fumare; non avresti una sigaretta?

Ligure: M'é vegnuo coæ de fummâ; no ti ghe l'aviësci unna çigaretta?
Italiano: Mio cognato avrebbe molti soldi da parte, se avesse risparmiato in gioventù.

Ligure: Mæ cugnou o l'avieiva un muggio de dinæ da parte, se o n'avesse avansou in zoventù.
Italiano: Mia sorella avrebbe già tre figli, se si fosse sposata.

Ligure: Mæ seu a l'avieiva za trei figgeu, se a foïse maiâ.
Italiano: Noi non avremmo bisogno di lavorare, se non fosse per certe necessità.

Ligure: Niatri no gh'aviëscimo de beseugno de louâ, se no foïse pe çerte neçescitæ.
Italiano: Voi non avreste la nomea di scioperati, se andaste a lavorare.

Ligure: Viatri no gh'aviësci a sveuga de pellandroin, se anesci à louâ.
Italiano: Quei due sposi avrebbero bisogno di svagarsi un po', invece di stare sempre chiusi in casa.

Ligure: Quelli doî sposoei avieivan de beseugno de svaiâse un pittin, incangio de stâ delongo serræ in cà.
Italiano: Ha avuto la faccia di dirmi che sono scemo.

Ligure: O l'à avuo o moro de dîme che son nescio.
Italiano: La Tilde ha avuto una vita molto più fortunata di sua sorella.

Ligure: A Tirde a l'à avuo unna vitta ben ben ciù affortunâ che seu seu.
Italiano: Avuto il pensionamento, Mario partì per le Bahamas.

Ligure: Stæto avuo o penscionamento, o Mario o l'é partio pe-e Bahamas.
Italiano: Avuta una bastonata in testa, mi sentii alquanto stordito

Ligure: Stæta avua unna baccâ inta testa, me son sentio ciufito alloou,
Italiano: Avendo molta fame, furono costretti a rubare.

Ligure: Avendo brasca, son stæti arrægæ à arröbâ.
Italiano: Abbiate riguardo per la roba d'altri, farabutti!

Ligure: Aggiæ reguardo pe-a röba di atri, scarmi grammi!
Italiano: Come si fa ad avere voglia di dormire, in mezzo a questa baldoria?

Ligure: Comme se fa à avei coæ de dormî into mezo de sta cancaribba?
Italiano: Io sono il Signore Dio tuo, non avrai altro Dio all'infuori di me.

Ligure: Mi son o Segnô teu Dê, no t'aviæ atro Dê feua che mi.
Italiano: Ma tu sei proprio scemo, lo sai? Non sai stare al mondo.

Ligure: Ma ti t'ê franco scemmo, ti ô sæ? No ti sæ stâ a-o mondo.
Italiano: Quel giovane che si mette le dita nel naso è un maleducato, veramente!

Ligure: Quello zoeno ch'o se mette e die into naso o l'é un mäducou, in mæ davei!
Italiano: Quella ragazza è vestita alla moda, e sta anche bene, secondo me!

Ligure: Quella zoena a l'é vestia a-a mòdda e a stà fiña ben, in mæ davei!
Italiano: Siamo di Genova, siamo della Foce; se ci girano le palle non prendiamo più moglie

Ligure: Semmo de Zena, semmo da Foxe; se ne gia e cogge no piggemmo ciù moggê
Italiano: Siete una famiglia di citrulli, che non sapete cavarvi d'impaccio.

Ligure: Sei unna famiggia de abbellinæ, che no ve sei manco levâ d'inti pê.
Italiano: Che bella casa che hanno, per quattro gatti che sono.

Ligure: Che bella cà ch'an, pe quattro gatti ch'en.
Italiano: Io ero da solo in casa e avevo paura ad aprire.

Ligure: Mi ea da solo in cà e aiva poia à arvî.
Italiano: Da quel che mi ricordo, eri il più furbo di tutta la classe.

Ligure: Da quello che me sovvëgno, t'ëi o ciù fuccao de tutta a scheua.
Italiano: Quando finiva la scuola, lui era il primo che scappava via.

Ligure: Quande finiva a scheua, lê o l'ea o primmo ch'o scappava via.
Italiano: Mariolina era la più bella di tutta la scuola; era nei sogni di tutti i compagni.

Ligure: A Maiòllo a l'ea a ciù bella de tutta a scheua; a l'ea inti seunni de tutti i compagni.
Italiano: Io e Lorenzo eravamo due veri vagabondi, due mascalzoni.

Ligure: Mi e o Loenso eimo doî vertadëi gandolli, doe pellegramme.
Italiano: Ma come? Voi due eravate già pronti da stamattina presto e non avete detto niente?

Ligure: Ma comme? Viatri doî ëi za lesti da stamattin fito e no ei dito ninte?
Italiano: Di tutta la compagnia, Giambattista e Stefano erano i più allegri.

Ligure: De tutta a bregadda, o Bacciccia e o Steva ean i ciù aspoinii.
Italiano: Fui il più povero di tutti, ora sono il più ricco.

Ligure: Son stæto o ciù pöveo che tutti, oua son o ciù moscio.
Italiano: Mia cara, non ti lamentare; un tempo fosti giovane: ma gli anni passano per tutti.

Ligure: Caa mæ, no stâ à rangognâ; unna vòtta t'ê stæta zoena, ma i anni passan pe tutti.
Italiano: Orlando fu di tutti gli eroi il più generoso e il più coraggioso, ma poi impazzì.

Ligure: O Orlando o l'é stæto de tuttti i eröi o ciù larghê e o ciù animoso, ma dapeu o l'é inmattio.
Italiano: Teresa fu una cuoca in gamba, ma da vecchia impazzì e preparava i ravioli di pesce che non fanno parte della nostra tradizione e a me fanno schifo.

Ligure: A Texo a l'é stæta unna cheuga bulla, ma da vegia a l'é vegnua matta e a l'inandiava i ravieu de pescio, che no fan parte da nòstra tradiçion e à mi me mettan angoscia.
Italiano: Durante la guerra, io e lui fummo ufficiali di fanteria.

Ligure: In tempo de guæra, mi e lê semmo stæti offiçiæ de tæra.
Italiano: Voialtri di Sampierdarena foste i primi ad assaggiare la squisita farinata dell'altra sera.

Ligure: Viatri de Sampedæña sei stæti i primmi à assazzâ a bizara fainâ de l'atra seia.
Italiano: I soldati furono in grado di assaltare il fortino e occuparlo.

Ligure: I sordatti son stæti in condiçion d'assätâ o fortin e occupâlo.
Italiano: Io sarò un fesso, ma tu sei un fissato con le tue idee.

Ligure: Mi saiò un bollibæ, ma ti t'ê un fissou con e teu idee.
Italiano: Giannina, tu sarai la regina della festa.

Ligure: Gioanetta, ti ti saiæ a regiña da festa.
Italiano: Gaetano è proprio un paraculo! Non sarai mica solo tu a volerti tenere buono il capoccia.

Ligure: O Gaitan o l'é pròpio un gondon! O no saià miga solo che lê à voeise arruffianâ o cappatasso!
Italiano: Sarà o no una furbona, Benedetta? Appena ha sentito scoppiare la lite, si è eclissata.

Ligure: A â saià unn'aspertoña, a Beddin? Tòsto ch'a l'à sentio ch'a comensava a rattella, a l'é scentâ.
Italiano: Quando avremo attraversato il fiume, saremo salvi.

Ligure: Quande aviemo avuo traversou o sciumme, saiemo sarvi.
Italiano: Avrete tutte le spiegazioni necessarie da parte mia e sarete soddisfatti, vedrete

Ligure: Aviei tutti i ascciæimenti neçessäi da parte mæ e saiei satisfæti, ghe veddiei,
Italiano: Loro saranno dei furbi, ma io lo sono più di loro.

Ligure: Lô saian di asperti, ma mi ô son ciù che lô.
Italiano: Mi chiedi se io sia pronto o no; io ti ho già risposto di sì.

Ligure: Ti me domandi se mi segge lesto ò no; mi t'ò de za repricou de scì.
Italiano: Che tu sia un uomo o una donna, un nero o un bianco, per me è lo stesso.

Ligure: Che ti ti seggi un òmmo ò unna dònna, un möo ò un gianco, pe mi a l'é a mæxima.
Italiano: Vogliamo che l'uomo sia libero dalle sue catene.

Ligure: Voemmo che l'òmmo o segge libero da-e seu cadeñe.
Italiano: Che quella del Doge sia una carica oggi abrogata, poco importa.

Ligure: Che quella do Duxe a segge unna carrega ancheu stæta abrogâ, no veu dî guæi ninte.
Italiano: Bisogna che siamo pronti e svegli per ogni evenienza.

Ligure: Beseugna che seggimo lesti e addesci pe tutti i caxi.
Italiano: Non dubito che siate gente in gamba e capace nel suo lavoro.

Ligure: No m'indubito che seggei de gente bulle e intrante into seu lou.
Italiano: Ma ci credi tu, che siano proprio loro, ad averlo scritto? Io no.

Ligure: Ma ti te ô creddi ti, che seggian pròpio lô, à aveilo scrito? Mi na.
Italiano: Che io fossi già un professore di cinquantadue anni, per lei non contava niente.

Ligure: Che mi foïse de za un professô de çinquantedoî anni, pe lê no voeiva dî ninte.
Italiano: Se tu fossi una buona venditrice, io acquisterei qualcosa.

Ligure: Se ti ti foïsci unna brava venditoa, mi t'accattieiva quarcösa.
Italiano: Non significava nulla che lui fosse già morto; lo hanno esumato.

Ligure: No voeiva dî ninte che lê o foïse de za mòrto; l'an desotterrou.
Italiano: Me l'immaginavo, che la sogliola fosse già scongelata.

Ligure: Me l'aspëtava, che a lengua a foïse de za dezeâ.
Italiano: Era una voce che correva già nel Medioevo, che a Genova fossimo tutti taccagni.

Ligure: A l'ea unna sveuga ch'aivan cacciou za de l'Etæ de Mezo, che à Zena foïscimo tutti raixi.
Italiano: Pensavamo che foste molto avari, ma adesso avete superato ogni limite.

Ligure: Se ô pensavimo che foïsci do bello avari, ma oua ei scompassou tutti i termi.
Italiano: Credevamo che fossero già arrivati, invece non erano ancora partiti.

Ligure: Se creddeivimo che foïsan de za arrivæ, in cangio n'ean manco partii.
Italiano: Io sarei dell'idea di andare a bere qualcosa.

Ligure: Mi saieiva de l'idea d'anâ à pe gòtti.
Italiano: Saresti più saggio se non bevessi niente; bere ti fa molto male.

Ligure: Ti saiësci ciù saio se no ti bevesci ninte; beive te fa mâ areo.
Italiano: Mario sarebbe più saggio; se si facesse durare più a lungo il liquore.

Ligure: O Mario o saieiva ciù saio, se o se fesse fâ ciù reo o licô.
Italiano: Ornella sarebbe più accorta, se badasse a dove mette i piedi.

Ligure: A Ornella a saieiva ciù à l'euggio, s'a desse mente à donde a mette i pê.
Italiano: Saremmo dei primitivi, se dessimo retta a quello che dicono i signori.

Ligure: Saiëscimo di tanardi, se descimo a mente à quello che dixe i scignori.
Italiano: Non saresti mai creduto, se raccontassi quello che hai visto.

Ligure: No ti saiësci maiciù credduo, se ti contesci cöse t'æ visto.
Italiano: Non sarebbero più loro, se si mettessero a fare del bene.

Ligure: No saieivan ciù lô, se se mettessan à fâ do ben.
Italiano: Il passato è stato, e non torna più.

Ligure: O passou o l'é stæto e o no ven ciù inderê.
Italiano: La torta di compleanno è stata molto gradita.

Ligure: A torta de nataliçio a l'é stæta bramâ de pe coscì.
Italiano: Dopo essere stati lì, partirono immediatamente.

Ligure: Dòppo ëse stæti lì, son partii de presente.
Italiano: Essendo state catturate, le spie si arresero.

Ligure: De ëse stæte acciappæ, e spie se son arreise.
Italiano: Non fu capace di difendersi, essendo solo.

Ligure: O no l'é stæto bon de defendise, ësendo da pe lê.
Italiano: Sii contento di ciò che hai avuto dalla vita; non si può avere tutto.

Ligure: Seggi contento de quello che t'æ avuo da-a vitta; no se peu avei tutto.
Italiano: L'essere è, il non essere non è

Ligure: L'ëse o l'é, o no ëse o no l'é
Italiano: Devo andare a Savona, quanto prima.

Ligure: Ò da anâ à Saña, ciù fito che pòsse.
Italiano: Devi sapere che i funghi porcini sono squisiti da mangiare, sia in graticola, sia impanati e fritti.

Ligure: T'æ da savei che i fonzi neigri son bizari da mangiâ, segge in sciâ grixella, segge appanæ e friti.
Italiano: Quando litiga con la moglie, deve vedersela con suo suocero

Ligure: Quand'o rattella co-a moggê, o l'à da veddisela con seu seuxoo
Italiano: Quando lei deve accontentare la suocera, sono dolori.

Ligure: Quand'a l'à da contentâ a seuxoa, son momenti brutti.
Italiano: Quando dobbiamo partire, bisogna che partiamo.

Ligure: Quande dovemmo partî, beseugna che partimmo.
Italiano: Se dovete mangiare qualcosa, meglio che vi sbrigate.

Ligure: Se dovei mangiâ quarcösa, megio che ghe dæ unna bòtta.
Italiano: Se devono venire, che vengano, ma io non voglio incontrarli.

Ligure: Se devan vegnî, che vëgnan, ma mi no î veuggio vedde.
Italiano: Dovevo parlare con il professore, ma era in ritardo.

Ligure: Aiva da parlâ co-o professô, ma o l'ea in retardio.
Italiano: Se dovevi confessare qualche imbroglio, hai perso un'occasione.

Ligure: Se t'aivi da confessâ quarche mastrusso, t'æ perduo un laccion.
Italiano: Doveva soprattutto farsi una doccia, perché puzzava molto.

Ligure: O l'aiva sorviatutto da fâse unna dossa, perché o spussava comme tutto.
Italiano: Prima di mangiare, doveva ricordarsi di dire la preghiere.

Ligure: Avanti de mangiâ, a doveiva tegnîse à mente de dî e preghee.
Italiano: Eravamo in una bellissima pineta, davanti al mare, e dovevamo dimenticare per un po' la vita di città.

Ligure: Eimo inta ciù bella pinæa, promê a-a mæña, e doveivimo ascordâse pe un pittin a vitta de çittæ.
Italiano: Dovevate smetterla di lamentarvi, oggi c'è un sole bellissimo.

Ligure: Doveivi ciantâla lì de mogognâ, ancheu gh'é o ciù bello sô.
Italiano: Avevano mangiato, avevano bevuto; dovevano finirla di lamentarsi.

Ligure: Aivan mangiou, aivan bevuo; doveivan finîla de rangognâ.
Italiano: Dovetti faticare tutto il giorno, ma con l'aiuto di Dio riuscii a sopravvivere.

Ligure: Ò avuo da giaminâ tutto o giorno, ma con l'aggiutto do Segnô son sciortio à sorvevive.
Italiano: Dovesti affrontare un grave pericolo, ma adesso puoi considerarlo superato.

Ligure: T'æ avuo da affrontâ un greive peigo, ma oua ti ô peu tegnî pe scompassou.
Italiano: Quel ragazzo dovette trascorrere la sua infanzia con i vecchi nonni.

Ligure: Quello zoeno o l'à dovuo passâ a seu infançia co-i vegi messiäi.
Italiano: Quella donna dovette trascorrere quasi tutta la sua vita su di un'isola deserta.

Ligure: Quella dònna a l'à avuo da passâ tòsto tutta a seu vitta in sce unn'isoa deserta.
Italiano: Dovemmo rassegnarci a vivere in miseria.

Ligure: Emmo dovuo rescignâse à vive inta bora.
Italiano: Dopo tanto questionare, doveste ammettere di avere torto.

Ligure: Dòppo tanto ticossâ, ei dovuo ammette ch'aivi tòrto.
Italiano: Per molti secoli, dovettero accontentarsi di castagne e ricotta.

Ligure: Pe tanti secoli, an dovuo contentâse de castagne e recheutto.
Italiano: Dovrò andare a Savona, domani mattina presto.

Ligure: Aviò da anâ à Saña, doman mattin fito.
Italiano: Per quanto riguarda il pasto di mezzogiorno, ti dovrai accontentare.

Ligure: In ponto disnâ, ti te doviæ contentâ.
Italiano: Caspita! Dovrà andare via di corsa, temo.

Ligure: Beneitossæ! O dovià sciamprâ, ò poia mi.
Italiano: La signora dovrà stare calma e non muoversi di qui.

Ligure: A scignoa a dovià stâsene queta e no mesciâse de de chì.
Italiano: Dovremo ripensare bene a tutto il da farsi.

Ligure: Aviemo da appensâse ben à tutto quello che gh'é da fâ.
Italiano: Voi sapete bene che cosa dovrete dire e fare.

Ligure: Viatri sei ben cöse l'é che doviei dî e fâ.
Italiano: Essi dovranno indossare le maschere ed entrare nell'ufficio postale.

Ligure: Lô dovian mettise e mascare e intrâ inta Pòsta.
Italiano: Ma è mai possibile che io debba essere così sfortunato?

Ligure: Ma se peu dâ, che mi agge da ëse mai tanto desdicciou?
Italiano: Ma che tu debba alzarti tutte le mattino così presto, non lo capisco.

Ligure: Ma che ti t'aggi da stâ sciù tutte e mattin mai tanto fito, no l'accapiscio.
Italiano: Che lui debba svegliarsi di buon'ora, è normale.

Ligure: Che lê o l'agge da addesciâse de mattin fito, l'é normale.
Italiano: Questa dannata iella, suppongo che debba rincorrere anche te.

Ligure: Sta desdiccia do bellin, soppoño ch'a l'agge da scorrîte ti ascì.
Italiano: Non c'è alcun motivo, perché dobbiamo fare tanta agitazione.

Ligure: Non gh'é nisciuña raxon, ch'aggimo da fâ mai tanto sciato.
Italiano: Che dobbiate partire così presto, è una vera iella.

Ligure: Ch'aggei da partî mai tanto fito, o l'é un vertadeo scabrincio.
Italiano: Non accetterò mai, che debbano morire giovani.

Ligure: No l'açettiò mai, che devan moî fito.
Italiano: Non me l'aspettavo che dovessi andarmene così presto.

Ligure: No me l'aspëtava, che dovesse anâmene mai tanto fito.
Italiano: E chi credeva che dovessi divertirti così tanto?

Ligure: E chi se ô creddeiva, che t'avesci da demoâte mai tanto?
Italiano: Ho pensato che lui dovesse darsi più d'attorno, per ottenere qualcosa.

Ligure: M'ò appensou che lê o l'avesse da dâse ciù da fâ, pe ottegnî quarcösa.
Italiano: Non pensavamo che purtroppo, Margherita non doveva vivere a lungo.

Ligure: No se ô pensavimo che, pe desgraçia, a Margaita a no l'avesse guæi da vive.
Italiano: Che sfortuna, che dovessimo andare fin lassù a piedi!

Ligure: Che desdiccia, che dovescimo anâ fin lasciù à pê!
Italiano: Non avendovi visti per molto tempo, tutti ritenevano che doveste essere morti.

Ligure: De no aveive veddui pe mai tanto tempo, tutti se creddeivan che dovesci ëse mòrti.
Italiano: Non volendo attorno quei vagabondi e fannulloni, stabilirono che dovessero stare lontani.

Ligure: Comme no voeivan d'in gio quelli gandolli e deslögi, an stabilio che dovessan stâne a-a larga.
Italiano: Dovrei vederla nuda, per rendermi conto della situazione.

Ligure: Dovieiva veddila nua, per rendime conto da scituaçion.
Italiano: Per capire meglio come stanno le cose, dovresti salire sulla collina.

Ligure: Pe accapî ciù ben comme sta e cöse, ti doviësci montâ in sciô bricco.
Italiano: Franco dovrebbe smetterla di raccontare bugie.

Ligure: O Franco o dovieiva finîla de dî de böxie.
Italiano: Maria dovrebbe saperlo che le cose non stanno così.

Ligure: A Maria a dovieiva saveilo che e cöse no stan de coscì.
Italiano: Dovremmo andare a Milano, in questi giorni.

Ligure: Aviëscimo da anâ à Milan, inte sti giorni.
Italiano: Ora che fa un po' meno caldo, dovreste partire.

Ligure: Oua che l'é meno cado, doviësci partî.
Italiano: Le forze dell'ordine dovrebbero essere già a conoscenza dei fatti.

Ligure: E fòrse de l'òrdine dovieivan ëse za à conoscensa di fæti.
Italiano: Io so molto bene ciò che mi è dovuto.

Ligure: Mi so ciù che ben quello che m'é dovuo.
Italiano: Questa ricompensa ti è dovuta.

Ligure: Sta recompensa chì a t'é dovua.
Italiano: Gli onori, che gli furono resi, erano dovuti.

Ligure: I önoî, che gh'an reiso, ean dovui.
Italiano: Le onoranze funebri tributate, gli erano dovute.

Ligure: E onoranse funebre tributæ gh'ean dovue.
Italiano: Dovendo partire presto, si alzò alle quattro.

Ligure: Dovendo partî fito, o l'é stæto sciù à quattr'oe.
Italiano: Questa cosa tu te la devi mettere bene in testa.

Ligure: Sta cösa chì, ti ti te â devi mette ben inta testa.
Italiano: Non mi piace alcun astratto dovere, né dovere essere.

Ligure: No me gusta nisciun astræto dovei, ni dovei ëse.
Italiano: Posso sapere che cosa stai facendo, qui?

Ligure: Pòsso savei cöse l'é che t'ê apreuvo à fâ, chì coscì?
Italiano: Vedi se puoi venire qui a dare un'occhiata.

Ligure: Mia se ti peu vegnî chì à dâ unn'euggiâ.
Italiano: Lui non può fare assolutamente nulla, in fatto di trasporti urbani.

Ligure: Lê o no peu fâ ninte areo, in ponto traspòrti urben.
Italiano: Sono convinto che questa assessora può fare ben poco

Ligure: Mæ zuamento, st'assessoa chì a peu fâ pöco ben,
Italiano: Di fronte a una tale sventura, tutti noi possiamo fare ben poco.

Ligure: De fronte à unna desgraçia pægia, tutti niatri poemmo fâ pöco ben.
Italiano: Ciò che potete imparare è una goccia d'acqua nel mare dell'ignoranza.

Ligure: Quello che poei imprende a l'é unna stissa d'ægua into mâ de l'ignoransa.
Italiano: Veramente, contro la pestilenza, possono solamente raccomandarsi a Dio.

Ligure: In mæ davei, contra a pestegadda, peuan solo che arrecommandâse a-o Segnô.
Italiano: Potevo scappare via prima, ma non l'ho fatto.

Ligure: Poeiva sciamprâ ciù fito, ma no l'ò fæto.
Italiano: Potevi anche mangiare qualcosa di più.

Ligure: Ti poeivi fiña mangiâ quarcösa de ciù.
Italiano: Gerolamo poteva divertirsi alla festa, ma si è annoiato.

Ligure: O Gieumo o poeiva demoâse a-a festa, ma o s'é angosciou.
Italiano: Elisabetta sa che poteva andare a letto presto.

Ligure: A Lisabetta a sa ch'a poeiva accoegâse fito.
Italiano: Potevamo anche sopravvivere, ma preferimmo lasciarci morire.

Ligure: Poeivimo vive ancon, ma n'é stæto ciù cao de moî.
Italiano: Potevate dirlo prima, che siete dei poveretti, degli spiantati.

Ligure: Poeivi dîlo avanti, che sei di meschinetti, di fradellin.
Italiano: Se erano stanchi, potevano anche sdraiarsi.

Ligure: Se ean stracchi, poeivan fiña accoegâse.
Italiano: Non potei riconoscerli per nulla, erano mascherati.

Ligure: N'ò posciuo desfiguâli pe unna bricca, ean inmascaræ.
Italiano: Tu fosti fortunato nella vita, perché potesti studiare.

Ligure: Ti t'ê stæto affortunou inta vitta, apreuvo che t'æ posciuo studiâ.
Italiano: Mario, appena poté, si acquistò un'automobile.

Ligure: O Mario, tòsto ch'o l'à posciuo, o s'à accattou unna machina.
Italiano: La donna, che acquisì un'istruzione, poté permettersi anche di non maritarsi.

Ligure: A dònna, ch'a l'à ottegnuo unn'instruçion, a s'à posciuo permette fiña de no maiâse.
Italiano: Riuscendo a prendere respiro, potemmo nuotare, allo scopo di raggiungere la riva.

Ligure: Con arriescî à piggiâ sciou, emmo posciuo nuâ, tanto da toccâ a riva.
Italiano: Dando degli energici scrolloni, poteste liberarvi dai lacci.

Ligure: Con dâ di gren scrolloin, ei posciuo liberâve da-e ligagge.
Italiano: Eravamo già scappati e i nemici non poterono fare alcunché.

Ligure: Eimo de za scappæ, e i nemixi n'an posciuo fâ ninte.
Italiano: Potrò essere presente, almeno è ciò che spero.

Ligure: Porriò ëse presente, a-o manco l'é quello che spero.
Italiano: Quando finirai di lavorare, potrai andartene via.

Ligure: Quande t'aviæ avuo finio de louâ, ti porriæ anâtene via.
Italiano: Alessandro potrà dire la sua opinione, se vorrà.

Ligure: O Lusciandro o porrià dî a seu opinion, s'o vorrià.
Italiano: Lina fa compassione, ma potrà uscire di prigione, non prima di avere scontato la pena.

Ligure: A Lina a fa de mäpró, ma a porrià sciortî d'in prexon, no avanti d'avei scontou a peña.
Italiano: Da anni il nostro popolo languisce in ceppi; quando potremo rivedere il sole della libertà?

Ligure: L'é di anni che o nòstro pòpolo o fizisce in cæñe; quande l'é che porriemo vedde torna o sô da libertæ?
Italiano: Potrete vedere la luce del sole, quando aprirete le finestre.

Ligure: Porriei vedde a luxe do sô, quande arviei i barcoin.
Italiano: Gli uomini potranno essere liberi, qualora smettano di cercare la libertà.

Ligure: I òmmi porrian ëse liberi, quande ciantian lì de çercâ a libertæ.
Italiano: Lascia che io possa lavorare senza incontrare ostacoli.

Ligure: Lascia che mi pòsse louâ sensa imbrincâ inte di sappelli.
Italiano: Che tu possa andare per sempre, fino agli estremi orli del mondo.

Ligure: Che ti ti pòsci anâ pe delongo, scin a-i estremmi oexin do mondo.
Italiano: Cercherò di fare in modo che possa salvarsi.

Ligure: Çerchiò à fâ de mainea ch'o pòsse sarvâse.
Italiano: Credo che Milena possa vivere anche senza di me, ti sembra?

Ligure: A Milena creddo ch'a pòsse vive anche sensa de mi, te ô pâ?
Italiano: Immagino che possiamo andarcene abbastanza presto.

Ligure: Me figuo che pòscimo anâsene ciutòsto fito.
Italiano: Spero che possiate dormire bene, senza incubi.

Ligure: Spero che pòsci dormî ben, sensa pesoin.
Italiano: Ci auguriamo che tutti possano vivere in pace, senza dare fastidio a nessuno.

Ligure: Se öguemmo che tutti pòssan vive in paxe, sensa dâ breiga à nisciun.
Italiano: Potessi io vivere in solitudine, lungi dal frastuono del mondo e dai suoi orpelli.

Ligure: Poesse mi vive in solitæ, aluxi da-o sciato do mondo e da-i seu frexetti.
Italiano: Sappiamo tutti che se potessi andartene via, saresti felice.

Ligure: Semmo tutti che se ti poesci anâtene via, ti saiësci feliçe.
Italiano: Se Giuseppe potesse abitare con noi, non ci penserebbe un attimo a cambiare casa.

Ligure: Se o Giöxeppe o poesse stâ de cà con niatri, o no ghe pensieiva un momento à stramuâ.
Italiano: Marina mangerebbe solo bistecche, hamburger e banane, se potesse.

Ligure: A Marina a mangieiva solo che costiggeue, hamburger e bananne, s'a poesse.
Italiano: Siamo persone che mangiano volentieri; se potessimo, mangeremmo dalla mattina alla sera.

Ligure: Semmo gente de çibbo; se poescimo, mangiëscimo da-a mattin a-a seia.
Italiano: So benissimo che se poteste parlare, direste tutto quello che avete sul gozzo.

Ligure: Sò ciù che ben, che se poesci parlâ, diësci tutto quello che gh'ei in sciô göscio.
Italiano: Se queste pietre potessero parlare, ne racconterebbero delle belle, te l'assicuro.

Ligure: Se ste prie poessan parlâ, ne contieivan de belle, te ô diggo mi.
Italiano: Potrei vivere da nababbo, se avessi portato a termine quell'operazione in banca.

Ligure: Porrieiva vive da nababbo, se avesse portou à compimento quell'operaçion in banca.
Italiano: Se tu mangiassi troppo poco, potresti indebolirti e divenire patito.

Ligure: Se ti mangesci tròppo pöco, ti porriësci vegnî scernio e vegnî peio.
Italiano: Che faccia patita! Paride non potrebbe mangiare un po' di più?

Ligure: Che moro peio! O Paride o no porrieiva mangiâ un pittin de ciù?
Italiano: Una donna come lei, potrebbe circolare carica di orpelli, tipo Madonna del Petrolio.

Ligure: Unna dònna comme lê, a porrieiva anâ in gio carrega de aggibbi, à uso Madònna do Petròlio.
Italiano: Potremmo fare una gita al mare, che ne dici?

Ligure: Porriëscimo fâ unna campagnata a-a mæña, cöse ti ne dixi?
Italiano: Sul mare potreste navigare, invece al mare prenderete il sole.

Ligure: In sciô mâ porriësci navegâ, incangio che a-a mæña piggiësci o sô.
Italiano: Quei due potrebbero viaggiare per anni, ma tornerebbe indietro come due relitti.

Ligure: Quelli doî porrieivan viægiâ pe di anni, ma vegnieivan inderê comme di straccoi.
Italiano: Di quel libro, non abbiamo mai potuto capire niente.

Ligure: De quello libbro, no emmo mai posciuo accapîghe bricca.
Italiano: Venuta a riva, si è potuta sdraiare, ma sembra una balena spiaggiata.

Ligure: Stæta vegnua à riva, a s'é posciua accoegâ, ma a paiva unna baleña straccoâ.
Italiano: Dopo avere viaggiato quasi tutto il tempo in piedi, ci siamo potuti sedere verso il capolinea.

Ligure: Dòppo avei viægiou tòsto pe tutto o tempo in pê, se semmo posciui assettâ verso o cappolinia.
Italiano: Vi siete potute rivedere in quel vecchio film super8.

Ligure: Ve sei posciue vedde torna inte quello vegio cine super8.
Italiano: Potendo farlo di nuovo, lo rifarei, e anche tu, credo.

Ligure: Poendo fâlo torna, ô faieiva torna, e ti ascì, creddo.
Italiano: Che tu possa morire ammazzato, balordo incapace!

Ligure: Che ti pòsci moî ammassou, besugo bon da ninte!
Italiano: Volere è potere, così si suole dire, quindi se vuoi puoi farlo.

Ligure: Voei o l'é poei, coscì se sòle dî, donca se ti veu, ti peu fâlo.
Italiano: Voglio essere il padrone della mia vita, senza alcun impedimento.

Ligure: Veuggio ëse o baccan da mæ vitta, sensa nisciun sappello.
Italiano: Se vuoi andartene, sei assolutamente libero di farlo.

Ligure: Se ti veu anâtene, t'ê areo libero de fâlo.
Italiano: Il bambino vuole un gelato, con questa giornata così calda, compraglielo.

Ligure: O figgeu o veu un gelato, con sta giornâ mai tanto cada, accattighelo.
Italiano: La bambina vuole molto bene alla sua bambola, anche se è fatta solo di pezza.

Ligure: A figgetta a veu tanto ben a-a seu bugatta, mæximo s'a l'é fæta solo che de pessa.
Italiano: Vogliamo il ritorno della Repubblica di Genova, autonoma e indipendente.

Ligure: Voemmo o retorno da Repubrica de Zena, autònoma e independente.
Italiano: Se volete mangiare la cima alla genovese oppure i ravioli con il sugo di carne, dovete dirlo.

Ligure: Se voei mangiâ a çimma a-a zeneise, ò donca i ravieu co-o tocco, ei da dîlo.
Italiano: Loro vogliono andarsene in bus, ma a quest'ora non ce ne sono.

Ligure: Lô veuan anâsene co-o celere, ma à st'oa chì no ghe n'é.
Italiano: Volevo andare fino ad Arenzano, ma oggi c'è lo sciopero dei treni.

Ligure: Voeiva anâ fin à Rensen, ma in giornâ gh'é o sciòpero di treni.
Italiano: Se volevi mangiare gli involtini, l'unica è prepararteli da solo.

Ligure: Se ti voeivi mangiâ e tomaxelle, l'unica a l'é che ti te l'inandi da pe ti.
Italiano: La fidanzata gli impose di scegliere tra lei e l'altra, ma lui non voleva: era una scelta difficile.

Ligure: A galante a l'à arrægou à çerne tra lê e l'atra, ma lê o no voeiva: a l'ea unna neccia de grammo fâ.
Italiano: La ragazza voleva che lui cercasse almeno di discolparsi, ma lui non vi si provò neppure.

Ligure: A figgia a voeiva che lê o çerchesse a-o manco à descorpâse, ma lê o no se gh'é manco provou.
Italiano: Volevamo salire con la teleferica fino a Montallegro, ma si era fatto già tardi.

Ligure: Voeivimo montâ co-a strafia fin à Montallegro, ma l'ea za vegnuo tardi.
Italiano: Sì, volevate parlare con lui di quella faccenda, ma è tutto tempo perso.

Ligure: Scì, voeivi raxonâ con lê de quella costion, ma o l'é tutto tempo straggiou.
Italiano: Per non perdere tempo prezioso, volevano partire prima dell'aurora, ma si addormentarono.

Ligure: Pe no stâ à asgreiâ do tempo preçioso, voeivan partî avanti l'öroa, ma se son addormii.
Italiano: Volli vedere tutti i miei figli e parenti al mio capezzale, prima di morire.

Ligure: Ò vosciuo vedde tutti i mæ figgi e i mæ pænti da-a mæ testea do letto, avanti de moî.
Italiano: Volesti volare, e in volo vedesti vele e ville e villini e valli e campi da volley.

Ligure: T'æ vosciuo xeuâ e à xeuo t'æ vedduo veie e ville e villin e vallæ e campi da volley.
Italiano: Volle fare lo scemo per non pagare il dazio, ma rimase ben pagato.

Ligure: O l'à vosciuo fâ da scemmo pe no pagâ de daçio, ma o l'é arrestou pagou ben.
Italiano: Lina volle fare tanto la prepotente, ma ti assicuro che ne ha pagato il fio.

Ligure: A Lina a l'à vosciuo fâ mai tanto a presuminosa, ma te ô diggo mi ch'a l'à cagou i ciummoin.
Italiano: Volemmo festeggiare il Natale in famiglia, ma mal ce ne incolse.

Ligure: Emmo vosciuo festezzâ o Dënâ in famiggia, ma n'é toccou de rogne.
Italiano: Se volevate incontrare il trisavolo, avete sbagliato secolo.

Ligure: Se voeivi vedde o rebecucco, ve sei inaræ de secolo.
Italiano: Volevano seguire la partita di calcio, ma il televisore funzionava a cazzo di cane.

Ligure: Voeivan ammiâ a partia de ballon, ma a televixon a fonçionava à bellin de can.
Italiano: Lieto sui prati allegri vorrò rincorrere lucciole la notte, e di giorno grilli, cicale, cavallette e mantidi.

Ligure: Aspoinio in scî proei arsoii vorriò scorrî ciæbelle de neutte, e de giorno grilli, çigae, grillasse e cattainette.
Italiano: Sappiamo che vorrai essere presente alla festa.

Ligure: Semmo che ti vorriæ ëse presente a-a festa.
Italiano: Massimo vorrà aprire subito i suoi regali di Natale e ascolterà le zampogne.

Ligure: O Mascimo vorrià arvî de ficco i seu regalli de Dënâ e stâ à sentî e scigoe.
Italiano: La moglie vorrà essere messa subito al corrente delle belle imprese del marito.

Ligure: A moggê a vorrià ëse missa de drito a-o corrente de belle impreise do maio.
Italiano: Sei sicuro che, una volta arrivati laggiù, vorremo tornare a casa così presto?

Ligure: T'ê seguo che, stæti arrivæ fin lazù, vorriemo vegnî inderê à cà mai tanto fito?
Italiano: Non appena vedrete il lupo, vorrete scappare subito, altrimenti vi sbrana.

Ligure: Tòsto che veddiei o lô, vorriei scappâ de drito, maniman o ve mangia.
Italiano: Non vorranno fare una simile figura da peracottaro.

Ligure: No vorrian fâ unna pægia figua da cicolatê.
Italiano: Pensano che io voglia sposare sua figlia, ma c'è stato un equivoco.

Ligure: S'appensan che mi veugge sposâ seu figgia, ma gh'é stæto un aro.
Italiano: Nel caso tu ti voglia lavare, il bagno con l'acqua calda è pronto.

Ligure: Se do caxo ti te veuggi lavâ, o bagno con l'ægua cada o l'é lesto.
Italiano: Nessuno crede che voglia davvero appiccare il fuoco all'ufficio.

Ligure: No se ô credde nisciun, ch'o veugge pe in davei appissâ o feugo a-o scagno.
Italiano: Solo che lei voglia, e potrebbe essere ricca in un batter d'occhio.

Ligure: Solo che lê a veugge, e a porrieiva ëse ricca inte un bagio de gallo.
Italiano: Faremo le valigie e partiremo, basta che vogliamo partire.

Ligure: Faiemo e valixe e partiemo, basta che veuggimo partî.
Italiano: Vogliate avere la compiacenza di andarvene, altrimenti vi mandiamo fuori a forza di calci nel culo.

Ligure: Veuggiæ avei a compiaxensa d'anâvene, maniman ve mandemmo feua à son de casci into cû.
Italiano: Non sappiamo se loro vogliano andare o restare.

Ligure: No semmo se lô veuggian anâ ò restâ.
Italiano: Se volessi mangiare le fragole, le comprerei, puoi stare certo

Ligure: Se voesse mangiâ i merelli, me l'accattieiva, ti peu stâ seguo
Italiano: Nemmeno se tu volessi, potresti diventare ricco.

Ligure: Manco se ti voesci, ti porriësci vegnî ricco.
Italiano: Se volesse, potrebbe essere un ottimo cuoco.

Ligure: S'o voesse, o porrieiva ëse un cheugo milia.
Italiano: La zia, se volesse, ci cucinerebbe una squisita torta di verdura, o un polpettone; ora deve stendere la sfoglia con il mattarello.

Ligure: A lalla, s'a voesse, a ne coxinieiva unna gattafoa bizara, ò un scciattamaio; oua a l'à da tiâ a crosta co-o cannello.
Italiano: Se volessimo morire, non ci mancherebbe la corda per impiccarci.

Ligure: Se voescimo moî, no ne manchieiva a còrda da appiccâse.
Italiano: Vi furono molti che risero, di ciò che parve voleste dare da intendere.

Ligure: Gh'é stæto di belli ch'à riuo, pe quello che l'é parsciuo che voesci dâ da intende.
Italiano: nessuno credette che volessero veramente uccidersi.

Ligure: No se l'à credduo nisciun, che voessan ammassâse pe in davei.
Italiano: Vorrei che tu prestassi attenzione a ciò che ti sto dicendo.

Ligure: Vorrieiva che ti desci mente à quello che son apreuvo à dîte.
Italiano: Vorresti andare a Portofino in battello, stasera?

Ligure: Ti vorriësci anâ à Portofin co-o battello, staseia?
Italiano: Guglielmo vorrebbe le linguine con il pesto, per pranzo.

Ligure: O Ghiggermo o vorrieiva e trenette co-o pesto, à disnâ.
Italiano: Annetta vorrebbe farsi le unghie, ma la parrucchiera oggi è in ferie.

Ligure: A Netta a vorrieiva fâse e onge, ma a perrucchea ancheu a l'é in festa.
Italiano: Vorremmo che tutti fossero felici, ma è un sogno impossibile.

Ligure: Vorriëscimo che tutti foïsan contenti, ma o l'é un seunno imposcibile.
Italiano: Credo che non vorreste mai perdere un braccio in guerra.

Ligure: Creddo che no vorriësci mai perde un brasso in guæra.
Italiano: Essi vorrebbero volare con la fantasia e tenersi al di sopra dalle mere questioni materiali.

Ligure: Lô vorrieivan xeuâ co-a fantaxia e tegnîse a-o de d'ato de sence costioin materiale.
Italiano: Si è sollazzato più del voluto.

Ligure: O s'é sciamprou ciù do vosciuo.
Italiano: Questa noiosa, non l'ha voluta nessuno, come compagnia.

Ligure: St'angosciosa chì, no l'à vosciua nisciun, comme compagnia.
Italiano: Questo regolamento è stato voluto dalla direzione dell'ospedale.

Ligure: Sto regolamento chì o l'é stæto vosciuo da-a direçion de l'uspiâ.
Italiano: La serratura l'hanno voluta mettere per maggior sicurezza.

Ligure: A ciaveuia ghe l'an vosciua mette pe ciù tanta seguessa.
Italiano: Volendo essere maligni, non sapeva di che cosa stava parlando.

Ligure: À voei ëse maligni, o no saiva de cöse o l'ea apreuvo à raxonâ.
Italiano: Vogli essere buono, studioso e appassionato del tuo lavoro.

Ligure: Veuggi ëse bravo, studioso e appascionou do teu travaggio.
Italiano: Non si sa se per ottenere una cosa, basti volere.

Ligure: No se sa se pe ottegnî unna cösa baste voei.
Italiano: # La battaglia di Portofino (XVI sec.)

Opera d’un anonimo poeta sostenitore di casa Doria, sempre pronto a seguire i suoi padroni e assecondarli nei loro cambi di bandiera, come si può vedere anche nella canzone sul sacco di Genova del 1522, quest’altra canzone sulla battaglia di Portofino del 1526 fu scritta a sostegno dei francesi, dei quali in quel momento il Doria era alleato contro gli spagnoli. Non passeranno molti anni che il Doria lascerà anche questi alleati per schierarsi dalla parte della Spagna. Il senso di unità d’un popolo che animava le poesie dell’Anonimo genovese, è qui sparito completamente, per lasciare il posto alla celebrazione d’una sola famiglia, mentre il territorio ligure è solo un campo di battaglia. La lingua è la più decadente che si possa immaginare, e suonano stravaganti gli accenni classici a Nerone, a Domiziano e ai Troiani.

Ligure: # A battaggia de Portofin (sec. XVI)

Euvia de un anònimo poeta sostegnitô da casa Döia, delongo lesto à anâ apreuvo a-i seu bacchen e assegondâli inti seu cangi de bandea, comme se peu vedde ascì inta canson in sciô sacco de Zena do 1522, st’atra canson in sciâ battaggia de Portofin do 1526 a l’é stæta scrita à sostëgno di franseixi, di quæ inte quello momento o Döia o l’ea alleou contra i spagnòlli. No passià guæi che o Döia o mollià ascì sti alleæ pe mettise da-a parte da Spagna. O senso d’unitæ de un pòpolo ch’o l’animava e poexie de l’Anònimo zeneise, chì coscì o l’é scentou areo, pe lasciâ o pòsto a-a çelebraçion de unna sola famiggia, tanto che o territöio ligure o l’é solo che un campo de battaggia. A lengua a l’é a ciù descheita che se pòsse imaginâ, e pan strafaläi i accenni clascichi à Neron, à Domiçian e a-i Troien.
Italiano: # Achille in Sciro (1830)

Rappresentata per il carnevale del 1830 al Teatro S. Agostino, _Achille in Sciro_, opera di un anonimo, è la parodia in genovese dell’omonimo dramma in versi del Metastasio; poiché quest’ultimo era il classico poeta di corte, massimamente gradito all’_ancien régime_, si ritiene che questa messa in scena, con il suo attacco a dei personaggi e a una moda letteraria sorpassati da molto tempo, ma ancora così vivi per la mentalità di allora alla corte dei Savoia, nasconda una velata polemica contro il dominio sabaudo; si sa infatti che il re Carlo Felice era di gusti letterari antiquati, oggetto di ironia anche a Torino. Inoltre, la parodia era interpretata da una compagnia di attori gobbi (così dice una nota sul frontespizio dell’edizione a stampa), cosa che può far pensare a una qualche allusione alle ben conosciute deformità e tare fisiche e psicologiche dei rappresentanti della famiglia reale; infine, è interessante osservare come la lingua usata nella parodia, già fin dalle prime battute, è una delle più popolari e schiette che si possano trovare nel genovese scritto; ciò dipende senz’altro dall’intenzione dell’autore di creare un fortissimo contrasto con la materia aulica del testo originale.

Ligure: # Achille in Sciro (1830)

Stæta representâ pe-o carlevâ do 1830 a-o Tiatro S. Agostin, _Achille in Sciro_, euvia de un anònimo, a l’é a parodia in zeneise de l’omònimo dramma in versci do Metastasio; stante che st’urtimo o l’ea o clascico poeta de corte, ciù che tutti gradio à l’_ancien régime_, se ritëgne che sta missa in scena, co-o seu attacco à di personaggi e à unna mòdda letteräia scompassæ da ben ben do tempo, ma ancon mai tanto vivi pe-a mentalitæ d’aloa a-a corte di Savöia, a l’asconde unna vellâ polemica contra o dominio sabaudo; se sa de fæto che o re Carlo Feliçe o l’aiva di gusti letteäi antiquæ, ch’ean oggetto de ironia fiña à Turin. In ciù, a parodia a l’ea interpretâ da unna compagnia de artisti tutti co-o zembo (coscì a dixe unna nòtta in sciô frontespiçio de l’ediçion à stampa), cösa ch’a peu fâ pensâ à unna quarche alluxon a-e ben conosciue deformitæ e tae fixiche e pscicològiche di rappresentanti da famiggia reâ; in sciâ fin, l’é interessante osservâ comme a lengua stæta deuviâ inta parodia, za fiña da-e primme battue, a l’é uña de ciù sccette e popolare che se pòsse attrovâ into zeneise scrito; cösa ch’a depende sens’atro da l’intençion de l’autô de creâ un contrasto fòrte comme tutto co-a mateia aulica do testo originaio.
Italiano: # Agostino Bruno (1842-1910)

Agostino Bruno, nato a Quiliano nel 1842, fu Segretario del Comune di Savona, e ne studiò la storia, gli usi, i costumi, i personaggi, e fu lui stesso una figura di spicco nella vita culturale della città ponentina nella seconda metà dell’Ottocento. Compose varie opere di interesse locale, tra cui si rammenta una _Storia di Savona_ (1901). Le sue poesie uscirono nel _Lunäio de Savoña_ e nella strenna _O regallo pe-o 1865_ e vi si sente l’immancabile influsso del Chiabrera, della cui opera fu divulgatore. Morì a Savona nel 1910.

In questa invocazione alla stella del mattino, benché rivolta alla Beata Vergine, rivive forse un’ispirazione quasi pagana per la bellezza e la complessità dell’universo.

Ligure: # Agostin Brun (1842-1910)

O Agostin Brun, nasciuo à Cuggen do 1842, o l’é stæto Segretäio do Commun de Saña, o n’à studiou a stöia, e usanse, i costummi, i personaggi, e lê mæximo o l’é stæto unna figua de spicco inta vitta coltuale da çittæ ponentiña inta segonda meitæ de l’Euttoçento. O l’à scrito varie euvie de interesse locale, tra e quæ s’arregòrda unna _Storia di Savona_ (1901). E seu poexie ean sciortie into _Lunäio de Savoña_ e inta strenna _O regallo pe-o 1865_ e se ghe sente l’inmancabile influscio do Ciabrea, da quæ euvia o l’é stæto divurgatô. O l’é mòrto à Saña do 1910.

Inte st’invocaçion a-a stella da mattin, con tutto ch’a l’é indirissâ a-a Beâ Vergine, revive unn’inspiaçion tòsto pagaña pe-a bellessa e a complescitæ de l’universo.